Foto de granda malsanulejo en Singapuro.
**Malsanulejo**, **sanigejo** aŭ **hospitalo** estas kuraca institucio destinita al kuracado de homoj. Malsanulejo estas parto de san-sistemo. Ekzistas kaj publikaj (ŝtataj), kaj privataj kaj duon-privataj malsanulejoj.

Laŭ Francisko Azorín **hospitalo** estas *Malsanulejo. Konstruaĵo por malsanuloj.* Li indikas etimologion el latina *hospitalis* el *hospes* (gasto).

Ilona Koutny, en interesa vortotrezora studo, proponpetis sondenkete alternativojn al cento da esperantistoj kaj ili kiel sinonimo de *hospitalo* "89 %-oj donis la kutiman nomon *malsanulejo*, krome *kuracejo*: 3 kaj *resanigejo*: 2. [...] El la respondoj vidiĝas, ke la plejmulto trovas la kutiman derivitan vorton kiel *malsanulejo* (89 %), kiu estas praktike enleksikiĝinta kaj konvencie uzata, kvankam ankaŭ la du aliaj solvoj - kuracejo, resaniĝejo - taŭgus (en la ĉina estus "kurac-ejo", en la hungara "malsan-domo")".

Priskribo
---------

La Universitata Kliniko de Aachen en Germanio estas unu el la plej grandaj hospitaloj en Eŭropo.
La plej kutima tipo de malsanulejo estas ĝenerala malsanulejo, kie oni traktas plej diversajn malsanojn kaj vundojn. Tre grandaj malsanulejoj estas nomataj en kelkaj lokoj *medicinaj centroj* kaj iĝis la preferata vojo de disvolviĝo de sanprotektado en multaj landoj.

Ekzistas ankaŭ specialaj malsanulejoj, kiuj, ekzemple, traktas nur malsanojn de infanoj aŭ nur vundojn.

En Usono plejparto de malsanulejoj estas fakte komercaj entreprenoj, dum en multaj aliaj landoj de la mondo malsanulejoj estas neprofitaj.

Malsanulejoj ofte havas volontulajn programojn, kadre de kiuj eblas helpi al flegado de malsanuloj.

Referencoj
----------

1. ↑
2. ↑  Dum "hospitalo" konservas sian malnovan signifon, t.e. "ejo kie oni kuracas, ordinare senpage, malriĉajn malsanulojn" en ReVo (Vd vorton hospitalo en ) pli proksima al la signifo de hospico, ĝi estas uzata neologisme en la reta vortaro  kiel sinonimo de "kuracejo", do de malsanulejo.
3. ↑  Francisko Azorín, arkitekto, Universala Terminologio de la Arkitekturo (arkeologio, arto, konstruo k. metio), Presejo Chulilla y Ángel, Madrido, 1932, paĝo 90.
4. ↑  Azorín, samloke.
5. ↑  Ilona Koutny, *Esperantlingva bildo de la mondo*; La arto labori kune – Festlibro por Humphrey Tonkin, Roterdamo, 2010, UEA (ISBN 978-92-9017-113-3). paĝo 295.

Bildaro
-------

* Kuracisto vizitanta la malsanulojn en malsanulejo, germana gravuraĵo de 1682.Kuracisto vizitanta la malsanulojn en malsanulejo, germana gravuraĵo de 1682.
* Ĉambro de moderna malsanulejo en Danio.Ĉambro de moderna malsanulejo en Danio.
* Malsanulejo Charité en Berlino.Malsanulejo *Charité*   
en Berlino.

Kelkaj malsanulejoj
-------------------

* Universitata Kliniko de Aachen

Vidu ankaŭ
----------

* Psikiatria hospitalo

Eksteraj ligiloj
----------------

* Malsanulejo en la Vikimedia Komunejo (Multrimedaj datumoj)
* Kategorio Malsanulejo en la Vikimedia Komunejo (Multrimedaj datumoj)

* 
* 
* Arkivigite je 2006-03-10 per la retarkivo Wayback Machine
* 
* Stanislavo Belov (2011-06-25) Anna Isaĉenko, flegistino de la evakua hospitalo (esperante). Blogger. Arkivita el la originalo je 2017-09-18. Alirita 2017-09-18. *(vivhistorio de flegistino el Sovetunio)*